text: জীবন বীমা কর্পোরেশনের বার্ষিক কর্মসম্পাদন চুক্তি ২০২২-২০২৩
  সর্ব-শেষ হাল-নাগাদ: ১৫ মার্চ ২০২২
  জনাব মোঃ সাইফুল ইসলাম (অতিরিক্ত সচিব) ২৮ ফেব্রুয়ারি, ২০২২ তারিখে জীবন বীমা কর্পোরেশনের ব্যবস্থাপনা পরিচালক হিসেবে যোগদান করেন। জীবন বীমা কর্পোরেশনে যোগদানের পূর্বে তিনি সমাজকল্যাণ মন্ত্রণালয়-এর অতিরিক্ত সচিব হিসেবে দায়িত্ব পালন করেন।
  সমাজকল্যাণ মন্ত্রণালয়-এ দায়িত্ব পালনের পূর্বে তিনি ঢাকা ইলেক্ট্রিক সাপ্লাই কোম্পানি-এর নির্বাহী পরিচালক (অর্থ ও হিসাব), সিভিল এ্যাভিয়েশন কর্তৃপক্ষে পরিচালক হিসেবে দায়িত্ব পালন করেন। এছাড়া, তিনি জনপ্রশাসন, পরিকল্পনা এবং শিক্ষা মন্ত্রণালয়-এ কর্মরত ছিলেন। তিনি উপজেলা নির্বাহী অফিসার এবং ১ম শ্রেণীর ম্যাজিস্ট্রেট হিসেবে দায়িত্ব পালন করেন। তিনি প্রশিক্ষণ ও পেশাগত কাজে বিভিন্ন দেশ ভ্রমণ করেছেন।
  জনাব মোঃ সাইফুল ইসলাম ১৯৬৪ সালে কিশোরগঞ্জ জেলায় জন্মগ্রহণ করেন। তিনি বাংলাদেশ কৃষি বিশ্ববিদ্যালয়, ময়মনসিংহ থেকে কৃষিতে স্নাতক এবং সিভিল সার্ভিস কলেজ থেকে এম.পি.এ ডিগ্রী অর্জন করেন। তিনি বিসিএস(প্রশাসন) ক্যাডারের ১১তম ব্যাচ-এর সদস্য। ব্যক্তিগত জীবনে তিনি দুই সন্তান-এর জনক।